Polisie vra hulp ná verdagtes uit tronk ontsnap | Maroela Media
Brig. Leonard Hlati, woordvoerder van die polisie, het gesê 'n lid van die publiek het die polisie Saterdag van die verdagtes se ontsnapping ingelig nadat hy hulle in die omgewing gesien het.
"Die omstandighede rakende hul ontsnapping is egter steeds nie bekend nie, en 'n ondersoek is onmiddellik van stapel gestuur," het Hlati gesê.
Een van die vyf verdagtes is intussen vasgetrek.
Drie van die verdagtes is in hegtenis geneem vir winkelroof, terwyl die vierde verdagte vir verkragting in hegtenis geneem is.
Die provinsiale kommissaris van Mpumalanga, lt.genl. Mondli Zuma, het ook Saterdag 'n beroep op die polisie gedoen om die ontsnaptes so gou moontlik vas te trek voordat hulle "verdere skade aan die gemeenskap aanrig".
Zuma sê indien 'n lid van die publiek wel die verdagtes sien, moet hy of sy hulle liefs nie konfronteer nie, maar eerder die polisie in kennis stel.
Meer inligting oor die verdagtes:
Karabo Mkhwanazi (29) is in hegtenis geneem vir winkeldiefstal.
Buti Absalom Nxumalo (26) is in hegtenis geneem vir winkeldiefstal.
Fanyana Vincent Jiyane (30) is in hegtenis geneem vir verkragting en gewone roof.
Siyanda Dlamini (34) is in hegtenis geneem vir winkeldiefstal.
Mense met meer inligting word versoek om lt.kol. Dumisani Mbokane te bel by 082 556 5630 of die Misdaadnoodlyn by 0860 010 111.
Hulle moet maar hulp soek van ons nuwe SAPD minister. Hy het antwoorde oor hoe om met boewe se gal te wek behalwe vir mr1,en sy saxpnworld tjommas
Maroela Media. Probeer asseblief fotos kry wat mense kan rond stuur van hierdie artikels af aangaande die verdagtes. Sosiale media is soos 'n veldbrand waneer dinge gebeur. Byvoorbeeld Spur. Ek dink as die polisie vra vir hulp en name word gepubliseer is dit soortvan sinneloos. Name kan verander. Fotos nie. Asseblief probeer daai informasie ook kry. En publiseer dit.
die ngo-sekuriteitswag wat die gevangenes moes oppas het seker n langer etensuur geneem. goeie geeftag.